Komission asetus (EY) N:o 1157/2001, annettu 13 päivänä kesäkuuta 2001, tukijärjestelmästä tiettyjen peltokasvien viljelijöille annetun neuvoston asetuksen (EY) N:o 1251/1999 soveltamista koskevista yksityiskohtaisista säännöistä annetun asetuksen (EY) N:o 2316/1999 muuttamisesta ja tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä annetusta asetuksesta (ETY) N:o 3887/92 poikkeamisesta



Virallinen lehti nro L 157 , 14/06/2001 s. 0008 - 0012



Komission asetus (EY) N:o 1157/2001, annettu 13 päivänä kesäkuuta 2001, tukijärjestelmästä tiettyjen peltokasvien viljelijöille annetun neuvoston asetuksen (EY) N:o 1251/1999 soveltamista koskevista yksityiskohtaisista säännöistä annetun asetuksen (EY) N:o 2316/1999 muuttamisesta ja tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä annetusta asetuksesta (ETY) N:o 3887/92 poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 17 päivänä toukokuuta 1999 annetun neuvoston asetuksen (EY) N:o 1251/1999(1), sellaisena kuin se on viimeksi muutettuna asetuksella (EY) N:o 1038/2001(2), ja erityisesti sen 9 artiklan, ottaa huomioon tiettyjä yhteisön tukijärjestelmiä koskevasta yhdennetystä hallinto- ja valvontajärjestelmästä 27 päivänä marraskuuta 1992 annetun neuvoston asetuksen (ETY) N:o 3508/92(3), sellaisena kuin se on viimeksi muutettuna asetuksella (EY) N:o 495/2001(4), ja erityisesti sen 12 artiklan, sekä katsoo seuraavaa: (1) Komission asetuksessa (EY) N:o 2316/2001(5), sellaisena kuin se on viimeksi muutettuna asetuksella (EY) N:o 556/2001(6), vahvistetaan asetuksen (EY) N:o 1251/1999 soveltamista koskevat yksityiskohtaiset säännöt tiettyjen peltokasvien pinta-alatukien myöntämisedellytysten osalta ja määritellään kesannointia koskevat edellytykset. (2) Kyseisen asetuksen 3 artiklan 1 kohdan c alakohdassa täsmennetään, että pinta-aloilla on pidettävä viljelyä yllä vähintään tavanomaisissa kasvuolosuhteissa tapahtuvan kukinnan alkuun asti, eräiden kasvien osalta vähintään 30 päivään kesäkuuta, valkuaiskasvien osalta maitotuleentumisasteeseen ja hampun osalta vähintään kymmenen päivää kukinnan loppumisen jälkeen. Kokemus on osoittanut, että eräissä tapauksissa tavanomaisesti ylläpidetty peltokasvien viljely ei poikkeuksellisten ilmasto-olojen vuoksi jatku kyseisiin määräpäiviin asti. Kyseisten pinta-alojen tukikelpoisuus olisi eräin edellytyksin säilytettävä, jotta maanviljelijöiden tulot olisivat vähemmän riippuvaisia ilmasto-oloista. (3) Jotta estettäisiin tukien kasaantuminen nurmisäilörehun osalta, viljelylohko, joka on rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(7), sellaisena kuin se on viimeksi muutettuna direktiivillä 98/96/EY(8), mukaisesti otettu varmennettujen siementen tuotantoon, ei voi saada pinta-alatukea. (4) Asetuksessa (EY) N:o 1038/2001 luonnonmukaista tuotantoa harjoittaville tuottajille otetaan käyttöön mahdollisuus käyttää kesannoiduilla aloilla tuotettuja palkokasveja. Kyseiset viljelmät ja tuen myöntämisedellytykset olisi määriteltävä. (5) Jotta kaikki tuottajat voisivat hyödyntää asetuksessa (EY) N:o 1038/2001 säädettyä mahdollisuutta, on säädettävä komission asetuksen (ETY) N:o 3887/92(9), sellaisena kuin se on viimeksi muutettuna asetuksella (EY) N:o 2721/2000(10), 4 artiklassa tarkoitetun pinta-alatukihakemuksen muuttamisen uudesta määräajasta. (6) Asetuksella (ETY) N:o 3653/90 säädetyn, Portugalin viljan ja riisin yhteistä markkinajärjestelyä koskevan siirtymäjärjestelyn muuttamisesta annetun asetuksen (ETY) N:o 738/93 muuttamisesta 24 päivänä huhtikuuta 2001 annetussa neuvoston asetuksessa (EY) N:o 823/2001(11) markkinointivuodeksi 2000-2001 vahvistettu erityistukien taso säilytetään ennallaan markkinointivuonna 2001-2002. Johdonmukaisuuden vuoksi asetuksen (EY) N:o 2316/1999 mukaisesti vahvistetut Portugalille myönnettyyn pakolliseen kesannointiin liittyvät lisätuen määrät olisi mukautettava. (7) Erästä uutta kuiduntuotantoon tarkoitettua pellavalajiketta voidaan pitää tukikelpoisena. Se olisi syytä lisätä asetuksen (EY) N:o 2316/1999 liitteessä XII olevaan tukijärjestelmään kuuluvien lajikkeiden luetteloon. (8) Jotta uutta lajiketta voidaan käyttää markkinointivuonna 2001-2002, lisäyksen on tultava voimaan taannehtivasti 15 päivästä toukokuuta 2001 alkaen asetuksen (EY) N:o 2316/1999 7 a artiklan 1 kohdan b alakohdan mukaisesti. (9) Tässä asetuksessa säädetyt toimenpiteet ovat viljan hallintokomitean sekä Euroopan maatalouden ohjaus- ja tukirahastokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2316/1999 seuraavasti: 1) Lisätään 3 artiklaan 1 a kohta seuraavasti: "1 a. Poiketen siitä, mitä 1 kohdan c alakohdassa säädetään, kokonaisuudessaan kylvetyt pinta-alat, joiden paikallisten vaatimusten mukaisesti yllä pidetty viljely ei kyseisessä alakohdassa säädettyjen eri kasvien osalta jatku vahvistettuihin määräaikoihin asti jäsenvaltioiden tunnustamien poikkeuksellisten ilmasto-olojen vuoksi, ovat pinta-alatukikelpoisia, jos kyseisillä pinta-aloilla ei viljellä mitään mainittuihin määräaikoihin asti." 2) Lisätään 7 artiklan 1 kohtaan seuraava virke: "Pinta-alatukea ei makseta pinta-aloille, jotka on otettu varmennettujen nurmisiementen tuotantoon markkinointivuonna direktiivin 66/401/ETY mukaisesti." 3) Lisätään 23 a artikla seuraavasti: " 23 a artikla 1. Asetuksen (EY) N:o 1251/1999 6 artiklan 3 kohdan toisen luetelmakohdan soveltamiseksi 'rehupalkokasvien viljelyksellä' tarkoitetaan pinta-alaa, jolle on kylvetty yhtä tai useampaa liitteessä XIV mainittua lajia. Sekoittaminen viljaan ja/tai nurmisiemeniin on sallittua, jos: a) pinta-alalle kylvetään pääasiassa rehupalkokasvien siemeniä; b) satoja ei ole mahdollista korjata erikseen. Jos rehupalkokasvien kylvämiselle vahvistetaan jäsenvaltioiden vahvistamissa ympäristöön liittyvissä alueellisissa erityisvaatimuksissa enimmäistaso luonnonmukaisen maanviljelyn osalta, edellisen alakohdan a alakohdassa vahvistettu edellytys täyttyy, jos jäsenvaltioiden vahvistamasta enimmäistasosta noudatetaan vähintään 85:tä prosenttia. 2. Pinta-alatukea ei makseta pinta-aloille, joille kylvetyt 1 kohdassa tarkoitetut rehupalkokasvit kuuluvat 15 päivän tammikuuta ja 31 päivän elokuuta välisenä aikana kuivarehualan yhteisestä markkinajärjestelystä annetussa neuvoston asetuksessa (EY) N:o 603/95(12) säädettyyn tukijärjestelmään." 4) Korvataan liitteessä IX Portugalissa markkinointivuonna 2001-2002 kesannoinnista maksettava 6,57 euron lisätuki 9,64 eurolla. 5) Korvataan liite XI tämän asetuksen liitteellä I. 6) Lisätään liitteessä XII olevaan 1 kohtaan kuidun tuotantoon tarkoitettu pellavalajike "Rosalin". 7) Lisätään tämän asetuksen liite II liitteeksi XIV. 2 artikla Poiketen siitä, mitä asetuksen (ETY) N:o 3887/92 4 artiklan 2 kohdan a alakohdassa säädetään, markkinointivuodeksi 2001-2002 jätettyjä pinta-alatukihakemuksia voidaan muuttaa lisäämällä niihin uusia kesannointialoiksi ilmoitettuja pinta-aloja sellaisten tilojen osalta, jotka täyttävät kokonaisuudessaan neuvoston asetuksen (ETY) N:o 2092/91(13) säännökset. Muutosilmoitukset on jätettävä viimeistään 1 päivänä heinäkuuta 2001. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 2001-2002. Asetuksen 1 artiklan 2 kohtaa sovelletaan markkinointivuodesta 2002-2003. Asetuksen 1 artiklan 6 kohtaa sovelletaan 15 päivästä toukokuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä kesäkuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 1. (2) EYVL L 145, 31.5.2001, s. 16. (3) EYVL L 355, 5.12.1992, s. 1. (4) EYVL L 72, 14.3.2001, s. 6. (5) EYVL L 280, 30.10.1999, s. 43. (6) EYVL L 82, 22.3.2001, s. 13. (7) EYVL 125 11.7.1966, s. 2298/66. (8) EYVL L 25, 1.2.1999, s. 27. (9) EYVL L 391, 31.12.1992, s. 36. (10) EYVL L 314, 14.12.2000, s. 8. (11) EYVL L 120, 28.4.2001, s. 2. (12) EYVL L 63, 21.3.1995, s. 1. (13) EYVL L 198, 22.7.1991, s. 1. LIITE I "LIITE XI (26 artiklan 1 kohta) KOMISSIOLLE ILMOITETTAVAT TIEDOT Tiedot on esitettävä sarjana seuraavan mallin mukaan laadittuja taulukoita: - ensimmäisessä taulukkoryhmässä esitetään tiedot asetuksen (EY) N:o 1251/1999 3 artiklassa tarkoitettujen tuotantoalueiden tasolla, - toisessa taulukkoryhmässä esitetään tiedot tämän asetuksen liitteessä VI tarkoitettujen perusviljelysalojen tasolla, - yhdessä taulukossa esitetään yhteenveto kutakin jäsenvaltiota koskevista tiedoista. Taulukot on toimitettava sekä paperilla että atk-muodossa. Kaavat pinta-aloille: 5 = 1 + 2 + 3 + 4 10 = 7 + 8 + 9 16 = 17 + 18 21 = 5 + 10 + 11 + 12 + 13 + 14 + 15 + 16 + 20 Huomautuksia: Kussakin taulukossa on nimettävä kyseinen alue. Sato on asetuksen (EY) N:o 1251/1999 mukaista pinta-alatukea laskettaessa käytettävä sato. Kasteltu ja kastelematon erotetaan toisistaan ainoastaan, jos kyse on yhdistetyistä alueista. Tällöin: d = e + f j = k + l Rivi 1 koskee ainoastaan asetuksen (EY) N:o 1251/1999 5 artiklan ensimmäisessä kohdassa tarkoitettuun lisätukeen oikeutettua durumvehnää. Rivi 2 koskee ainoastaan asetuksen (EY) N:o 1251/1999 5 artiklan neljännessä kohdassa tarkoitettuun lisätukeen oikeutettua durumvehnää. Rivi 19 koskee ainoastaan neuvoston asetuksen (EY) N:o 1257/1999 22, 23, 24 ja 31 artiklan mukaisia kesannoituja tai metsitettyjä viljelyaloja, jotka luokitellaan kesannoiduiksi peltoviljelyaloiksi asetuksen (EY) N:o 1251/1999 6 artiklan 8 kohdan mukaisesti. Rivi 20 koskee ainoastaan asetuksen (EY) 1251/1999 2 artiklan 4 kohdan toisessa alakohdassa tarkoitettuja aloja. Tiedot on toimitettava myös niiden tuottajien osalta, jotka eivät hae hehtaaritukea tiettyjä peltokasveja koskevassa tukijärjestelmässä (asetus (EY) N:o 1251/1999). Nämä tiedot on annettava sarakkeissa "m" ja "n" otsakkeella "Muut", ja ne koskevat pääasiassa naudan- ja lampaanlihapalkkiota varten rehupinta-aloiksi ilmoitettuja peltokasveja. Rivi 23 koskee ainoastaan sellaisten kasvien viljelyyn käytettävää kesantoa, joita voidaan käyttää muuhun kuin elintarviketuotantoon ja joista ei makseta korvausta komission asetuksen (EY) N:o 1251/1999 6 artiklan 3 kohdan soveltamista koskevien yksityiskohtaisten sääntöjen mukaisesti (esim. sokerijuurikas, maa-artisokka, juurisikuri). Rivi 24 koskee kesannoituja pinta-aloja, joita käytetään rehupalkokasvien viljelyyn asetuksen (EY) N:o 1251/1999 6 artiklan 3 kohdan toisen luetelmakohdan mukaisesti. >PIC FILE= "L_2001157FI.001101.EPS">" LIITE II "LIITE XIV 23 a artiklassa tarkoitetut rehupalkokasvit >TAULUKON PAIKKA>"